Τρία, δύο, ένα.
Πάμε!
Κέρδισα.
Πάμε πάλι, σε παρακαλώ.
Έγινε.
Θα κερδίσω σίγουρα αυτήν τη φορά.
ΕΙΚΟΣΙ ΧΡΟΝΙΑ ΑΡΓΟΤΕΡΑ
ΘΕΛΩ ΝΑ ΜΙΛΗΣΟΥΜΕ, ΑΓΑΠΗ ΜΟΥ.
ΤΗΛΕΦΩΝΗΣΕ ΜΟΥ.
ΘΕΛΩ ΝΑ ΜΙΛΗΣΟΥΜΕ.
Λουθία, κινητό στο μάθημα;
Ρουθ, αγάπη μου. Πάρε με.
Εντάξει;
Οι εξελίξεις για τον Αλεχάντρο Ουέλβα,
το εννιάχρονο αγόρι που εξαφανίστηκε στις 23 Οκτωβρίου.
Ομάδες εθελοντών γειτόνων από τη Μιέρες
συνεργάζονται με την πολιτοφυλακή
σε μια έρευνα που μέχρι στιγμής δεν έχει αποδώσει καρπούς.
Οι αρχές καλούν πολίτες με πληροφορίες να επικοινωνήσουν τηλεφωνικά…
Αλεχάντρο!
- Αλεχάντρο! - Αλεχάντρο!
…ανώνυμα σχετικά με την υπόθεση,
στον αριθμό 984-555-6704.
Στα υπόλοιπα θέματα της ημέρας,
η ανεργία το τελευταίο τρίμηνο…
ΟΙ ΣΥΝΩΜΟΣΙΟΛΟΓΟΙ
ΜΑΜΑ
Όλα καλά;
Ναι, μια χαρά.
- Ξέρω τι χρειάζεσαι. - Όχι, δεν θα βγούμε απόψε.
Καλά, ό,τι πεις.
- Γεια μας! - Γεια μας!
ΜΑΜΑ: ΣΕ ΠΑΡΑΚΑΛΩ, ΕΙΝΑΙ ΣΗΜΑΝΤΙΚΟ.
Όλα καλά;
Ναι.
Άλλα δύο!
- Κούκλα είσαι. - Όχι!
- Μα είσαι. - Γαμώτο!
- Τι ώρα είναι; - Ναι, ξημέρωσε. Οπότε…
- Πω πω! - Δεν ξέρω.
- Επτά; Οκτώ; - Δεν έπρεπε να συμβεί αυτό, Ρόουζ.
Ώρα για καφέ τώρα. "Αμερικάνο κον λέτσε, πορ φαβόρ".
- Έτσι δεν το λέτε; - Ναι.
- Ωραία. - Ωχ, γαμώτο.
- Θα πάρω κάτι να φάω. - Ναι.
- Τι έγινε; - Ρουθ…
Η μαμά.
- Τι; - Έπεσε η μαμά.
Τι; Τι έπαθε;
Πού έπεσε;
Η μαμά πέθανε, Ρουθ.
Τελευταία ανακοίνωση για τους επιβάτες της πτήσης 817 με προορισμό τη Μαδρίτη.
Προχωρήστε στην πύλη επιβίβασης.
ΚΡΙΣΙΜΗ ΠΕΡΙΠΤΩΣΗ - ΑΓΝΟΕΙΤΑΙ
…της πτήσης 817 με προορισμό τη Μαδρίτη.
Ήταν με το ποδήλατο όπως κάθε απόγευμα,
αλλά η ώρα περνούσε και δεν γύρισε.
Και ακόμα δεν έχει γυρίσει.
Σίγουρα κάπου είναι. Αν τον δείτε, σας παρακαλώ…
Αφού δεν βρέθηκε ακόμα το παιδί…
Τραγωδία. Η πόλη είναι σοκαρισμένη.
Κάθε μέρα τον ψάχνουν, αλλά δεν είμαι αισιόδοξος.
- Ευχαριστώ. - Παρακαλώ.
Τι έγινε;
Πρέπει να 'μαστε δυνατοί.
Ειδικά εγώ.
Γιατί ήρθε η πολιτοφυλακή;
Εντάξει. Ευχαριστώ, Κάρλος.
Λυπάμαι, αλλά…
Ακόμα κι αν ήταν ατύχημα, πρέπει να εξετάσουμε τι συνέβη.
Οπότε, τι έγινε;
Γλίστρησε στο ντους.
Και προφανώς, είχε πιει.
Αποκλείεται.
- Ορίστε; - Όχι.
Ποτέ δεν…
Η μητέρα μου δεν έπινε.
Τον τελευταίο καιρό έπινε.
Έπινε.
Ρουθ, φαίνεται ότι η μητέρα σου λίγο πριν τα μεσάνυχτα,
ανέβηκε στο μπάνιο για να κάνει ντους.
Πάμε πάνω;
Φυσικά.
Ο πατέρας σου ήταν στη σοφίτα.
Κάποια στιγμή κατάλαβε ότι αργούσε να βγει.
Δεν απαντούσε. Άκουγα το νερό να τρέχει, οπότε…
Αναγκάστηκα να σπάσω την πόρτα.
Ήταν ακίνητη.
Δεν ανέπνεε.
Πιστεύουμε ότι γλίστρησε,
έσπασε το τζάμι της ντουζιέρας,
χτύπησε το κεφάλι της στο πάτωμα…
Πρέπει να πέθανε σχεδόν ακαριαία.
Συγγνώμη, αλλά δεν πρέπει να αγγίξετε τίποτα.
Με συγχωρείτε, απλώς…
Δεν κλείδωνε ποτέ τις πόρτες.
Δεν της άρεσε καθόλου. Ούτε εμένα άφηνε να κλειδώνω.
Με μάλωνε πολύ όποτε το έκανα…
Γλυκιά μου.
Δεν είναι σαν να μιλάμε για άλλον άνθρωπο;
Ρουθ.
Κάποια άγνωστη.
Είχες σχεδόν δύο χρόνια να έρθεις.
Άλλαξαν πολλά από τότε.
- Κουράγιο και υπομονή. - Δεν γίνεται κάτι άλλο.
Εξηγούσα στον πατέρα σας
ότι τώρα είναι θέμα ρουτίνας, όλα τα γραφειοκρατικά.
Καταλαβαίνετε, τα γνωστά.
Αλλά μόλις βγει η τοξικολογική έκθεση
και επιβεβαιωθούν όλα,
θα επιστρέψουμε τη σορό στην οικογένεια για την κηδεία.
Το συντομότερο δυνατόν.
Επικοινωνήστε μαζί μου για ό,τι χρειαστείτε.
Πάμε.
Μαρτίν, ξέρεις πού να με βρεις.
- Σε ευχαριστώ. - Φυσικά.
- Καλό απόγευμα. - Επίσης.
Αν χρειαστείς κάτι, φώναξε με.
Μπαμπά.
Συνέβη κάτι χθες;
Γιατί το λες αυτό;
Επειδή με έπαιρνε η μαμά.
Πήρε πολλές φορές.
Δεν ήμουν καλά και δεν της απάντησα.
Μου έστειλε και μηνύματα.
Τι σου είπε;
Ήθελε να μιλήσουμε.
Τσακωθήκαμε λίγο.
Γιατί;
Δεν μου άρεσε που έπινε.
Γι' αυτό νομίζω ότι κλειδώθηκε στο μπάνιο.
Για να πιει χωρίς να τη ζαλίζω.
Το ποτήρι της ήταν κάτω.
Τι;
Το άφησε κάτω. Δεν πήρε μαζί της το ποτήρι.
Μεθυσμένη ήταν, θα το ξέχασε.
Τι σημασία έχει;
Έχει σημασία, μπαμπά.
Με έπαιρνε και δεν απαντούσα.
Σκόπευα να της τηλεφωνήσω σήμερα
και τώρα…
Ρουθ, ξέρω ότι δεν σ' αρέσει να μιλάς στο τηλέφωνο.
Αλλά σε πήρα τόσες φορές γιατί υπάρχει σοβαρός λόγος.
Μη φοβάσαι, δεν θα σε πρήξω πάλι επειδή δεν έρχεσαι να μας δεις.
Ξέρω ότι τα εισιτήρια είναι ακριβά και δεν σου είναι εύκολο.
Αφορά τον πατέρα σου, Ρουθ.
Δεν είναι πια αυτός που ήξερες.
Έχει γίνει άλλος άνθρωπος.
Εδώ και αρκετό καιρό.
Δεν ήθελα να σ' το πω για να μην ανησυχείς.
Αλλά…
Συγγνώμη.
Μου φάνηκε ότι τον άκουσα να έρχεται.
Ρουθ.
Ο πατέρας σου…
Ο πατέρας σου με τρομάζει.
Είναι όλη μέρα κλεισμένος στη σοφίτα.
Δεν μπορώ να σου εξηγήσω τώρα, αλλά…
Φοβάμαι ότι κάποια στιγμή θα κάνει καμιά τρέλα.
Πάρε με τηλέφωνο, σε παρακαλώ.
Σ' αγαπώ.
ΠΟΛΙΤΟΦΥΛΑΚΗ ΑΠΑΓΟΡΕΥΕΤΑΙ Η ΕΙΣΟΔΟΣ
Μπαμπά;
Κοιμήθηκες καλά;
Λίγο μελάτα. Έτσι δεν σου αρέσουν;
- Ορίστε. - Ευχαριστώ.
Θες κάτι άλλο; Λίγο χυμό;
Όχι, δεν πεινάω πολύ.
Μπορώ να σε βοηθήσω κάπως;
Όχι, μη σε απασχολεί.
Πρώτα θα περιμένουμε να τελειώσει η πολιτοφυλακή.
Θες να πάω να ψωνίσω;
Ή να βοηθήσω στο θερμοκήπιο;
Το έχω παραμελήσει τελευταία.
Γιατί;
Ήμουν απασχολημένος.
Συνταξιούχος είσαι, μπαμπά.
Η ζωή συνεχίζεται και στη σύνταξη.
Φάε.
Το βράδυ άκουσα τη φωνή της μητέρας σου.
Την ονειρεύτηκες ή…
Όχι.
Από το κινητό σου, υποθέτω.
Σου είχε αφήσει μήνυμα;
Όχι, παλιά φωνητικά μηνύματα ήταν.
Σίγουρα;
Γιατί;
Πατέρας σου είμαι. Καταλαβαίνω πότε λες ψέματα.
Μπορείς να καταλάβεις και ότι δεν θέλω να το συζητήσω;
Γιατί δεν μου λες τι σου είπε;
Επειδή ήταν μεταξύ μας.
Φυσικά, ως συνήθως.
Μην τυχόν και μπλεχτώ στον κόσμο σας.
Μια ζωή μαλώνατε, αλλά εναντίον μου ενωνόσασταν.
Και με κρατούσατε σε απόσταση.
Δεν ήταν τίποτα το σπουδαίο.
Τελείωσαν τώρα αυτά, γλυκιά μου.
Δεν μπορούμε να έχουμε μυστικά πια.
Τώρα που χάσαμε τη μητέρα σου. Κατάλαβες;
Ναι, μπαμπά.
Ευχαριστώ πολύ.
Ρουθ.
Με πήρε τηλέφωνο ο αρχιφύλακας.
Ο ιατροδικαστής τελείωσε. Θα μας επιστρέψουν τη μαμά.
Βρήκαν τίποτα περίεργο;
Σαν τι να βρουν;
Είχε πιει και έπεσε. Αυτό ήταν όλο.
Θες βοήθεια;
Δεν χρειάζεται, γλυκιά μου.
Αμάν, μπαμπά! Άσε με να σε βοηθήσω.
Δεν χρειάζομαι βοήθεια.
Δώσ' το μου.
Θες να τρέξουμε να δεις ποιος θα κερδίσει;
Καλύτερα κούρσα στην πισίνα.
Αυτό δεν θα ήταν δίκαιο.
Μια γοργόνα στο νερό είναι ασυναγώνιστη.
Αυτή η γοργόνα είναι λίγο ντεφορμέ.
Τι κάνεις;
Πετάω αυτές τις αηδίες.
Τις κρέμες της μαμάς;
Αηδίες.
Και οι γαμημένοι χρεώνουν μια περιουσία.
Σαν πολύ δεν βρίζεις τελευταία;
Πουτάνας γιοι.
Καταστρέφουν για το κέρδος τις ζωές των ανθρώπων.
Για ποιους μιλάς;
Για τη φαρμακοβιομηχανία.
Ξέρεις τι έχουν κάνει στις ΗΠΑ;
Έχουν εθίσει τη μισή χώρα στα οπιοειδή.
Για να μην πω για τη φαιντανύλη.
Σε ναρκώνουν, σε καταστρέφουν, και σε κάνουν ζόμπι.
Τι σχέση έχει αυτό με τις κρέμες της μαμάς;
Ξέρεις πώς τις φτιάχνουν;
Πειραματίζονται με ζώα.
Το ξέρω.
Και με ανθρώπους.
Ανθρώπους;
Με παιδιά.
Παιδιά σαν τον Αλεχάντρο.
Άκουσες τι έγινε;
Γίνεται να μην άκουσα;
Εξαφανίστηκε από προσώπου γης.
Ξέρεις τι μεταφέρθηκε εδώ πρόσφατα;
Μια τεράστια αμερικανική φαρμακευτική.
Τι σύμπτωση!
Δεν υπάρχουν συμπτώσεις, γλυκιά μου.
Θα σου στείλω λινκ.
Υπάρχουν χιλιάδες βίντεο, άρθρα, κόσμος που παλεύει να τα διαδώσει.
Μπαμπά.
Καλά.
Έπρεπε να το περιμένω.
Είσαι ίδια με τη μητέρα σου.
Γεια σας, κε αρχιφύλακα.
Είμαι η Ρουθ, η κόρη του Μαρτίν.
Ο πατέρας μου είπε ότι βγήκε η ιατροδικαστική έκθεση.
Συμπεράνατε ότι ήταν ατύχημα;
- Ακριβώς. - Μάλιστα.
Βασικά, αν επιτρέπεται, αν υπάρχει αυτή η δυνατότητα,
θέλω να μάθω αν θα μπορούσα
να διαβάσω την έκθεση.
Ή…
Ή να δω τις φωτογραφίες, επειδή…
Απλώς προσπαθώ να καταλάβω τι ακριβώς έγινε.
Και…
Με ακούτε;
Θέλετε ένα αντίγραφο της έκθεσης;
Ναι, αν είναι δυνατόν.
Θα το ήθελα, ναι.
Κανένα πρόβλημα.
Ωραία.
ΞΥΠΝΗΣΤΕ
Τι ακριβώς είναι αυτή η ουσία;
Το αδρενόχρωμα παράγεται από αδρεναλίνη που πλημμυρίζει το αίμα των παιδιών.
Απάγουν παιδιά,
τα τρομοκρατούν, τα βασανίζουν,
και με τέτοιες θηριωδίες γεμίζουν το αίμα τους με αδρεναλίνη.
Καταναλώνεται ως ναρκωτικό που αναζωογονεί τις ελίτ.
Τους πλούσιους, προφανώς.
Και αναμειγνύεται με ένα άλλο πασίγνωστο ναρκωτικό.
Πράγματι, τη φαιντανύλη.
Η οποία, συμπτωματικά, κατασκευάζεται στην Ουκρανία!
Όλα αυτά συνδέονται.
Και γιατί δεν δημοσιεύονται αυτές οι φρικαλεότητες;
Επειδή κουκουλώνονται από τα ΜΜΕ.
Ελάχιστοι γνωρίζουμε την αλήθεια.
Συλλυπητήρια.
Γεια σου, γιαγιά.
Γεια σου, γλυκιά μου.
Πώς είσαι, αγάπη μου;
Τι τραγωδία.
Πώς είναι ο πατέρας σου;
Όπως όλοι μας.
Έχει πάθει σοκ.
Ευχαριστώ.
Έχω δύο μέρες να φάω.
Φαντάζομαι τη μητέρα σου στο πάτωμα και…
Δεν καταλαβαίνω πώς έγινε αυτό το πράγμα.
Δεν ξέρω.
Ήξερες ότι έπινε;
Ναι.
Δεν ήταν καλά τελευταία.
Είχε κακή διάθεση, στεναχωριόταν.
Δεν είχα ιδέα.
Τι να πω, είναι πολύ δύσκολη αυτή η συζήτηση σε παρελθοντικό χρόνο.
Ο μπαμπάς έφταιγε;
Μην αναφέρεις τον πατέρα σου, γιατί συμπεριφέρεται περίεργα.
Τι να σου πω, μπορεί να φταίει η συνταξιοδότηση.
Και στην πανδημία ζορίστηκε όπως όλοι μας.
Ήξερες ότι αναγκαστήκαμε να εμβολιάσουμε κρυφά τη μητέρα σου;
Φοβόταν πολύ τότε.
Φοβόταν ότι θα το ανακαλύψει.
Δεν ήξερε πώς θα το έπαιρνε και…
Αλλά πιστεύεις…
Πιστεύεις ότι μπορεί…
Ξέρεις αν μάλωναν πολύ; Μπορεί να γινόταν βίαιος ή…
Δεν ξέρω.
Ξέρεις ότι η μητέρα σου δεν έλεγε πολλά σε κανέναν.
Ορίστε. Το αντίγραφο της έκθεσης.
Έχει φωτογραφίες όπως τη βρήκαμε στο πάτωμα.
Καλύτερα να μην τις δείτε.
ΙΑΤΡΟΔΙΚΑΣΤΙΚΗ ΕΚΘΕΣΗ
ΑΙΤΙΑ ΘΑΝΑΤΟΥ: ΚΡΑΝΙΟΕΓΚΕΦΑΛΙΚΕΣ ΚΑΚΩΣΕΙΣ ΑΠΟ ΑΤΥΧΗΜΑ
Ρουθ, λυπάμαι πολύ.
Τα θερμά μου συλλυπητήρια.
Μας προπονούσε σκληρά.
Όλη μέρα στην πισίνα.
Ήταν αυστηρή, αλλά την αγαπούσες εύκολα.
Της έλειπες πολύ.
Τι να πεις…
Ξέρεις με ποιον μιλάει ο πατέρας μου;
Είναι στην ομάδα διάσωσης.
Ποια ομάδα διάσωσης;
Άκουσες για το παιδί που εξαφανίστηκε;
Κάποιοι γείτονες οργανώθηκαν και ψάχνουν να το βρουν.
Αυτοί είναι ο Μαριάνο, ο νέος αρχηγός της αστυνομίας,
ο Λουίς που έχει το συνεργείο, και ο Αλφόνσο,
ο γιατρός της αστυνομίας.
Ορίστε;
Ο γιατρός που, ξέρεις…
Πώς λέγεται;
Ιατροδικαστής.
Ο ιατροδικαστής.
- Με συγχωρείτε λίγο. - Φυσικά.
"Αλφόνσο".
Ο ΙΑΤΡΟΔΙΚΑΣΤΗΣ ΑΛΦΟΝΣΟ ΓΚΑΡΣΙΑ ΜΑΡΙΝ…
Αγαπημένη μας Λουθία, ο Θεός να σε προσέχει.
Θα μας λείψεις πολύ.
Ειδικά στον άντρα σου και την κόρη σου.
Αλλά δεν είναι μόνοι.
Ο Κύριος θα τους συντροφεύει μέχρι να σμίξετε ξανά μαζί.
Η πίστη είναι τόσο απαραίτητη σε τέτοιες στιγμές.
Είναι σημαντικό να πιστεύουμε ότι κάποιος μας περιμένει…
Ποια είναι εκείνη στην κολόνα;
Θυμόμαστε τον Θεό μόνο όταν…
Δεν έχω ιδέα.
Αλλά θυμόμαστε…
Είχε έρθει και στο σπίτι.
…πόσο ορφανοί είναι οι άπιστοι.
Ή όσοι λατρεύουν ψεύτικα είδωλα.
Ή αυτοί που παρασύρονται από παράλογες πεποιθήσεις,
ψάχνοντας ποιος ξέρει τι.
Πρέπει να ανεχτούμε τέτοιες μαλακίες τώρα;
Στους ψευδοπροφήτες, στους εμπόρους του ναού,
και στους ψευδώς πεφωτισμένους αδαείς,
ο Κύριος λέει τα εξής.
Εγώ είμαι ο δρόμος.
Και η αλήθεια.
Και η ζωή.
ΑΓΝΟΕΙΤΑΙ
Αρόν!
Αρόν;
Ρουθ.
Χρόνια και ζαμάνια.
Ναι.
Πουλάς ακόμα;
Θα ψάξω μόνο και μόνο για σένα.
Δεν κάνω τέτοια πια.
Έχω κάνει πρόοδο.
Καθαρίζω γραφεία τώρα.
Ωραία.
Ορίστε.
Ευχαριστώ.
Συγγνώμη, ήθελα να έρθω στην κηδεία.
Αλλά δεν μου φάνηκε σωστό. Η μητέρα σου δεν με χώνευε.
Αλλά τώρα το μετανιώνω.
Δεν πας για τον νεκρό, αλλά για τους ζωντανούς που μένουν πίσω.
Ήταν μια παρηγοριά στην κηδεία του πατέρα μου.
Μην το σκέφτεσαι.
Ναι, η μητέρα μου δεν ήταν μεγάλη φαν σου.
Ήμουν εξιλαστήριο θύμα για την παραστρατημένη κόρη.
Τι εννοείς; Δεν παραστράτησα.
Απλώς η ζωή μου δεν ακολουθεί μια ευθεία.
Τι ωραία!
Όχι, σοβαρολογώ.
Λογικό που μισούσε τον γκόμενο που σου έμαθε το χόρτο.
Γκόμενο;
Φίλο για πήδημα, τότε.
Ούτε αυτό νομίζω ότι της άρεσε.
Αλλά τελευταία με αγριοκοιτάζει ο πατέρας σου.
Γιατί έτσι;
Δεν ξέρω, φαντάσου ότι ήταν λιγότερο τραχύς ως πολιτοφύλακας.
Μου έβρισκε πού και πού καμιά δουλίτσα,
δούλευα σεκιουριτάς με καλά λεφτά και ωράρια.
Από τότε που έπιασα δουλειά στη Certyx…
- Στη νέα φαρμακοβιομηχανία; - Ναι.
Δεν είναι ότι δεν με χαιρετάει. Με κοιτάει δολοφονικά.
Τι;
Δεν ξέρω.
Μπορεί να του έχει στρίψει καμιά βίδα,
αλλά τώρα νιώθω ότι θα τρελαθώ εγώ.
Φέρεται περίεργα. Κατάλαβες;
Διαφορετικά.
Και;
Άρχισα να αναρωτιέμαι αν…
Κι εγώ άλλαξα τα τελευταία χρόνια.
Ολόιδιος είσαι.
Τι σκατά, ρε;
Τι έγινε;
Είχα καρκίνο στο έντερο. Ποιος θα το περίμενε;
Τι να πω. Δεν είχα ιδέα.
Εντάξει, έχουμε καιρό να τα πούμε.
Αυτά δεν τα λες με μέιλ.
Αυτή η σακουλίτσα άλλαξε λίγο τη ζωή μου,
αλλά και τι να κάνεις;
Κάποιες μέρες λέω ότι είναι τεράστια μαλακία.
Άλλες μέρες, είμαι ευγνώμων.
Γιατί θα μπορούσα να 'χα πεθάνει.
Και με κάνει να θέλω να το γιορτάσω.
Αλήθεια;
Τι;
Απλώς τώρα, με τη σακούλα…
- Τι; Δεν μπορείς να το κάνεις; - Δεν ξέρω, ειλικρινά.
Δεν το έχω κάνει από τότε.
Γιατί;
Δεν νιώθω και πολύ ελκυστικός τώρα.
Αυτή είναι η αλήθεια.
Είσαι πιο τρελά ελκυστικός από ποτέ.
Σοβαρά;
CERTYX ΑΡΟΝ ΝΤΙΑΖ ΜΠΟΥΕΝΟ
Σε αυτό το τεράστιο κτίριο.
Εδώ δουλεύω.
Ήταν ωραία βραδιά.
- Να προσέχεις. - Κι εσύ.
ΦΑΡΜΑΚΕΥΤΙΚΑ CERTYX
Τι κάνεις;
Δεν βλέπεις;
Σαν πολύ δεν βιάζεσαι;
Για να συνεχίσουμε τη ζωή μας το συντομότερο δυνατόν.
Και να κλειστείς πάλι στη σοφίτα;
Τι κάνεις εκεί πάνω, μπαμπά;
Διαβάζω, βλέπω βίντεο. Ενημερώνομαι.
Όπως θα έπρεπε να κάνουν όλοι.
Και γιατί κλειδαμπαρώνεσαι;
Δεν θέλω να ανακατεύονται στις δουλειές μου.
Κι εσύ έτσι ήσουν.
Για σένα βάλαμε κλειδαριές σε όλο το κωλόσπιτο.
"Το κωλόσπιτο";
Ναι.
Ήμουν έφηβη, μπαμπά. Εσύ δεν είσαι "κωλοέφηβος".
Ποτέ δεν μου μιλούσες έτσι.
Μπορεί να το 'χες ανάγκη, γλυκιά μου. Να χρειαζόσουν την ωμή αλήθεια.
Δεν σε αναγνωρίζω.
Εσύ παραμένεις ίδια.
Εξαφανίστηκες στην κηδεία της ίδιας σου της μάνας.
Να 'σαι καλά.
ΡΟΥΘ ΑΡΣΕ
ΜΑΡΤΙΝ Α. ΝΤΟΜΙΝΓΚΕΖ
ΔΙΑΔΙΚΑΣΙΑ ΟΞΕΙΔΩΣΗΣ ΑΔΡΕΝΑΛΙΝΗ - ΑΔΡΕΝΟΧΡΩΜΑ
Ρουθ, σκέφτηκα ότι ίσως θέλεις να πάρεις το κινητό της μαμάς.
Είναι πολύ καινούργιο και το δικό σου φαίνεται παλιό.
Ευχαριστώ.
Τι διάολο; Αυτά είναι ακριβά.
Ναι.
Εκνευρίστηκε όταν της το αγόρασα.
Με ρώτησε γιατί ξόδεψα τόσα λεφτά.
Όλα την ενοχλούσαν.
Από πότε;
Αρχικά, σου 'χε θυμώσει όταν έφυγες και παράτησες τις σπουδές σου.
Δεν ήξερε τι έκανες και πού γυρνούσες.
Αλλά τι νόημα έχει να θυμώνεις με κάποιον που είναι μακριά;
Μόνο εμένα έβλεπε μπροστά της.
Γι' αυτό με κατηγορούσε για τα πάντα.
Και επειδή δεν ήμουν πιο αυστηρός μαζί σου.
Πάντα είναι πιο εύκολο να κατηγορείς τους άλλους.
Ήταν πολύ δύσκολη περίοδος.
Αλλά μην ανησυχείς.
Είμαι πολύ καλύτερα τώρα.
Πάω.
Μπαμπά.
Ξέρεις τον κωδικό του τηλεφώνου;
Δεν τον χρειάζεσαι. Έκανα επαναφορά, δεν έχει τίποτα.
Και όσα είχε αποθηκευμένα;
Η μητέρα σου πέθανε.
Δεν χρειάζονται πια ό,τι και να είχε.
Ήθελες να ψάξεις κάτι;
Εγώ;
Μπα, όχι.
- Δεν πειράζει. - Εντάξει.
Μπορείς να βρεις τι είχε το κινητό;
Ίσως ήταν αποθηκευμένα στο ίντερνετ.
Αν το πας στο μαγαζί, θα βρουν περισσότερα.
Όλη η πόλη ξέρει τον πατέρα μου.
Και τι σε πειράζει;
Τι σκατά συμβαίνει;
Είναι όλη μέρα κλεισμένος στη σοφίτα.
Δεν μπορώ να σου εξηγήσω τώρα, αλλά…
Φοβάμαι ότι κάποια στιγμή θα κάνει καμιά τρέλα.
Εντάξει, μια "τρέλα" στην ηλικία του μπορεί να σημαίνει το οτιδήποτε, Ρουθ.
Διαζύγιο ή καμπριολέ.
Είπε ότι φοβάται, Αρόν.
Η μητέρα μου δεν φοβόταν τίποτα.
Ναι.
Αλλά είχες καιρό να τη δεις.
Ναι, αλλά για τη μάνα μου μιλάμε.
Πήγαινε στην τουαλέτα με ανοιχτή την πόρτα.
Δεν ήθελε κλειδωμένες πόρτες ή να έχουμε μυστικά.
Και σίγουρα δεν της άρεσε που κλειδώνεται στη σοφίτα.
Ίσως να βρήκε κάτι στη σοφίτα που ο πατέρας μου δεν ήθελε να δει κανείς.
Και να άρχισαν να μαλώνουν.
Και να σκοτώθηκε έτσι.
Μισό λεπτό, Ρουθ.
Κοίτα.
Μίλησες με την πολιτοφυλακή;
Αυτοί είναι όλοι φίλοι του πατέρα μου.
Δεν ξέρω τι…
- Ακούγομαι σαν φαντασιόπληκτη; - Όχι, απλώς δεν ξέρω τι…
Δεν ξέρω, Ρουθ.
Γι' αυτό είσαι ακόμα εδώ;
Πρέπει να αποκλείσω ότι ισχύουν όσα φαντάζομαι.
- Μπήκαμε. - Τι έχει μέσα;
Λέει ότι υπάρχουν 200 φωτογραφίες.
Λίγες είναι.
Ναι, το κινητό είναι καινούργιο.
Νομίζω το πήραν τα Χριστούγεννα.
Δεν υπάρχει τίποτα εδώ.
Μήπως είχε κάποιον άλλο φάκελο;
Κάτι που δεν ήθελε να δείτε;
Αυτό τι είναι;
Αυτό, ναι. Δεν έχει όνομα.
Κλείσε τα μάτια σου.
Γιατί;
- Για παν ενδεχόμενο. - Τι ενδεχόμενο;
Φαντάσου να έχει γυμνές φωτογραφίες των γονιών σου.
Έλεος, Αρόν.
Θες να τους δεις γυμνούς;
- Είσαι βλάκας. - Ούτε εγώ, πίστεψέ με.
Αλλά αν πρέπει να το κάνω για να σε παντρευτώ,
θα το κάνω.
Πλάκα κάνω. Έλα, κλείσε τα μάτια.
Καλά, άντε.
Εντάξει;
Ποια είναι αυτή;
Σκατά.
Ήμουν σίγουρη, ρε γαμώτο!
Τι έγινε;
Αυτή ήρθε στο σπίτι και στην κηδεία.
Ρώτησα τον πατέρα μου ποια ήταν, και είπε ότι δεν την ήξερε.
Ποια σκατά είναι;
Εγώ δεν την ξέρω. Αλλά οι γονείς σου θα την ήξεραν.
Θα μάθω ποια είναι.
Πώς θα το μάθεις;
Θα του δείξω τις φωτογραφίες για να μου πει τη γαμημένη αλήθεια.
Μόνη θα το κάνεις αυτό;
Σοβαρά, ρε γαμώτο; Έπινες χόρτο στο βανάκι;
Αγχώθηκα λίγο. Αλλά το έχω, εντάξει;
Γεια σου, μπαμπά.
Θυμάσαι τον Αρόν;
Τον προσκάλεσα για φαγητό.
Καλησπέρα.
Τέλεια.
Με συγχωρείς, αλλά δεν πολυμαγειρεύω τελευταία.
Φτιάχνω μόνο κάτι στα γρήγορα.
Σιγά, αυτό είναι αστέρι Μισελέν για μένα.
Τρως συχνά αηδίες;
Το πρωί καθαρίζω σκατά, και το βράδυ τρώω σκατά.
Μήπως γι' αυτό έχεις καρκίνο;
Μπαμπά.
Όχι, δεν εννοώ ότι φταις εσύ.
Φταίνε τα χημικά που βάζουν στα πάντα σήμερα.
Και το κάνουν συνειδητά.
Σε αρρωσταίνουν για να σου πουλήσουν τη θεραπεία.
Ενώ καταστρέφουν τη δημόσια υγεία για να ξεπαραδιαζόμαστε.
Ποιοι;
Τα αφεντικά σου.
Πατώματα σφουγγαρίζω εγώ.
Δουλεύεις για δολοφόνους.
Και απαγωγείς παιδιών.
Αυτό το ξέχασες.
Το βρίσκεις αστείο;
Μισό λεπτό, Μαρτίν. Τι εννοείς;
Ότι τα αφεντικά μου ευθύνονται για τον καρκίνο μου;
Ίσως όχι συγκεκριμένα αυτοί, αλλά…
Εννοείς οι μεγάλες πολυεθνικές.
Και οι κυβερνήσεις.
Έλα τώρα, Μαρτίν.
Ποιος άλλος λες ότι φταίει;
Πάντα είναι πιο εύκολο να κατηγορείς τους άλλους.
Μακάρι να έφταιγε κάποιος
που κατασκεύασε τον καρκίνο σε κάποιο εργαστήριο.
Θα πηγαίναμε να τους διαλύσουμε και θα γλιτώναμε από αυτήν τη μαλακία.
Αλλά δεν πάει έτσι, Μαρτίν.
- Αλήθεια; - Όχι.
Και πώς πάει;
Γκαντεμιά είναι. Κωλοκατάσταση.
Δεν ξέρεις πότε θα υποτροπιάσεις.
Αναγκάζεσαι να καταπιείς τον φόβο σου.
Αλλά εσύ τον φουμάρεις, έτσι;
Φουμάρεις χόρτο, αράζεις στον καναπέ,
και δεν κάνεις τίποτα.
Και αυτοί ας κάνουν ό,τι θέλουν.
Κι εσύ τι κάνεις, μπαμπά;
Ψάχνω απαντήσεις και διερευνώ σε βάθος.
Αυτά κάνεις με τη φίλη σου που ήρθε στην κηδεία;
Που είπες ότι δεν ήξερες;
Βλέπεις, η μαμά στο κινητό της είχε φωτογραφίες σας.
Κάνατε βολτίτσα στην πόλη.
Τι ακριβώς κάνεις;
Τίποτα. Ερευνώ όπως κι εσύ.
Ποια είναι;
Τη λένε Μπέρτα.
Τέλεια.
Και ποια είναι η Μπέρτα;
Φίλη μου.
Φίλη.
Αποκτάς νέους φίλους ακόμα και στην ηλικία μου, ξέρεις.
Αλλά πολλοί στην πόλη μπορεί να το παρεξηγούσαν.
Γι' αυτό δεν το αναφέρω.
- Φίλη από πού; - Τι;
Πού τη γνώρισες;
Στο διαδίκτυο.
Στο Tinder;
Όχι. Σε ερευνητικά φόρουμ.
Και ποιοι γράφουν εκεί;
Περισσότεροι απ' ό,τι νομίζεις.
- Σοβαρά; - Ναι.
Η πλειοψηφία σιωπά γιατί…
Γιατί;
Για κάποια πράγματα δεν μιλάς εύκολα.
Μπορεί να χάσεις ανθρώπους στην πορεία.
Αυτό συνέβη και μ' εσένα;
Με τη μαμά;
Ίσως.
Η Μπέρτα έχασε πολλούς αγαπημένους της.
Έχασε τον άντρα της και την κηδεμονία των παιδιών της.
Και τώρα νιώθει ολομόναχη.
Της κάνω λίγο παρέα. Περνάω χρόνο μαζί της, φιλικά.
Προσπαθώ να βοηθήσω μια φίλη.
Δεν κάνω κάτι κακό.
Τι λες;
Δεν σε αδικώ για όσα σου περνούν από το μυαλό.
Μάλλον έχει γίνει λίγο παρανοϊκός, αλλά παραμένει ο ίδιος άνθρωπος.
Αν και πολιτοφύλακας, δεν είναι κακός άνθρωπος.
Στο μυαλό του πρωταγωνιστεί σε μια ηρωική ιστορία.
Σώζει παιδιά από σατανικούς ελιτιστές.
Ξέρεις, αυτό το δωμάτιο ξυπνάει συναρπαστικές αναμνήσεις.
Να το κάνουμε εδώ, με τον μπαμπά σου δίπλα;
- Όπως τον παλιό καιρό. - Έλα, ρε Αρόν.
Ξέρεις από κλειδαριές;
Πρέπει να μπω στη σοφίτα για να μάθω τι βρήκε η μητέρα μου.
Κι εγώ πού κολλάω;
Δεν ξέρω κανέναν που μπορεί να παραβιάσει κλειδαριά.
Κι εγώ μπορώ;
Γιατί; Επειδή πουλούσα χόρτο;
Δεν ξέρω,
απλώς χρειάζομαι λίγη βοήθεια.
Ρουθ, δεν είμαι εγκληματίας.
Το ξέρω, Αρόν.
Υπέθεσα ότι μπορεί να ξέρεις κάποιον.
Ποιος νομίζεις ότι είμαι; Με ποιους νομίζεις ότι κάνω παρέα;
Εντάξει, Ρουθ. Τα λέμε.
Αρχικά, αφαιρούμε προσεκτικά τον κύλινδρο.
Έτσι.
Φροντίστε να μη μαγκώσουν τα κλιψάκια…
ΑΡΟΝ
Ναι;
Συγγνώμη, Αρόν. Ήμουν…
Άκου, άφησα την κάρτα μου εκεί;
Ποια;
Την κάρτα της δουλειάς. Έχει φωτογραφία.
Και μια μπλε γραμμή.
Δεν τη βρίσκω πουθενά.
- Πού την άφησες; - Την κρεμάω πάντα στο βανάκι.
Μήπως την άφησα χθες κατά λάθος στο σπίτι σου;
Με αυτήν την κάρτα μπαίνεις στη φαρμακευτική;
Ναι, προφανώς.
- Μάλιστα. - Γιατί, τι τρέχει;
- Ύποπτο δεν είναι; - Τι εννοείς;
Δεν είναι παράξενο που ήρθες εδώ και έχασες ξαφνικά την κάρτα σου;
- Είχες κλειδώσει το βαν; - Κάπου εδώ θα 'ναι.
Άσ' το, δεν πειράζει. Θα βγάλω καινούργια.
Γεια σου.
ΜΠΕΡΤΑ ΜΑΡΤΙΝΕΖ
ΔΗΜΟΣΙΑ ΣΧΟΛΗ ΛΑΣ ΒΕΓΚΑΣ
Η πρώην μου δεν πάει καλά.
Και το δικαστήριο ενέκρινε τα ασφαλιστικά μέτρα.
Αμέσως.
Επειδή είναι επικίνδυνη.
Είναι επικίνδυνη.
Από ποια άποψη;
Έχει σαλτάρει.
Ήταν…
Ήταν μια υπέροχη γυναίκα. Ήταν…
Αλλά παλάβωσε.
Αρρώστησε.
Πέρασε μια βαριά κατάθλιψη που κράτησε πολλούς μήνες.
Απαίσια κατάσταση.
Και απομονώθηκε.
Κλείστηκε στον εαυτό της. Άρχισε να πιστεύει βλακείες.
Έλεγε ότι τα πουλιά δεν είναι πουλιά και ότι μας παρακολουθούν.
Ότι τα αεροπλάνα ψεκάζουν, ότι μας ελέγχουν
με σωματίδια νανοτεχνολογίας.
Ότι ελέγχουν τα πάντα κάποιοι κακοί άνθρωποι.
Και ένιωθε ότι αν τους κατατρόπωνε, ο κόσμος δεν θα υπέφερε πια.
Τότε την έπιασε η εμμονή με τις εξαφανίσεις.
Με τα αγνοούμενα παιδιά.
Δεν μπορούσε να πειστεί ότι όλα αυτά ήταν παράλογα;
Μακάρι.
Παρακολουθούσε εμμονικά τα παιδιά μας.
Γυρνούσαν σπίτι και τα έψαχνε για κρυμμένες κάμερες.
Όλη την ώρα έτσι φερόταν. Είχε πάθει ψύχωση με τον έλεγχο.
Ανανέωσε την άδεια οπλοφορίας, γέμισε το σπίτι όπλα.
Και δεν σταμάτησε εκεί, το κακό όλο και χειροτέρευε…
Η πρώην γυναίκα μου παλιότερα, ήταν στρατιωτική πυροτεχνουργός.
Οι συνωμοσίες τη μετέτρεψαν σε ωρολογιακή βόμβα.
Είμαι σίγουρος ότι…
μια μέρα θα τη γράψουν στα πρωτοσέλιδα.
Ο πατέρας μου έχει γίνει αγνώριστος.
Ξέρω ότι θα είναι δύσκολο.
Αλλά απομακρύνσου.
Μείνε μακριά του.
Όσο πιο μακριά μπορείς.
Τι κάνεις;
Εξάσκηση.
Τι τρέχει;
Δεν σε έχω ξαναδεί να πυροβολείς.
Δεν επέστρεψες το όπλο όταν βγήκες στη σύνταξη;
Ποτέ δεν ξέρεις πότε θα το χρειαστείς.
Καληνύχτα, Ρουθ.
Χρειάζομαι λίγες μέρες. Δεν μπορώ…
Μόλις πέθανε η μαμά μου. Βοηθάω τον μπαμπά μου εδώ και…
Καλά, μπορείς να με απολύσεις. Έχει κι άλλα άθλια κλαμπ στο Βερολίνο.
Ναι.
Με ποιον μιλούσες; Άσχημα νέα;
Όχι, με το αφεντικό μου στο Βερολίνο.
Μάλιστα.
Πού πας;
Ψάχνουμε ακόμα τον Αλεχάντρο.
Θα πάω στη λίμνη. Θες να έρθεις;
Τη λάτρευες όταν ήσουν μικρή.
Εντάξει, πάμε.
Χτενίσαμε όλο το δάσος και δεν βρήκαμε τίποτα.
Αν είχε χαθεί, αν είχε πέσει κάπου
ή αν είχε πεθάνει, θα είχαμε βρει το πτώμα.
Οπότε; Γιατί ήρθαμε εδώ;
- Υπάρχουν σήραγγες. - Σήραγγες;
Ναι. Εκατοντάδων ετών.
Από εκεί περνούσαν οι αντάρτες στον πόλεμο για να δουν τους δικούς τους στην πόλη.
Κοίτα.
Βλέπεις;
Ξέρεις τι υπάρχει στην άλλη πλευρά;
- Τι; - Η φαρμακευτική.
Κατάλαβα.
Πάμε;
ΑΠΑΓΟΡΕΥΕΤΑΙ Η ΚΟΛΥΜΒΗΣΗ
Αρκετά. Εντάξει, μπαμπά;
Η είσοδος στις σήραγγες μπορεί να είναι στη λίμνη.
Είπαν ότι το νερό γέμισε λύματα.
Γι' αυτό δεν κολυμπάει κανείς πια.
Λένε ότι πετούν μέσα απόβλητα, όμως…
Μπορεί να λένε ψέματα για να μη βρεθούν οι σήραγγες.
Πρέπει να ξανάρθω με στολή καταδύσεων.
Ξέρεις κάτι; Δεν χρειάζεται.
Τι κάνεις;
- Ψάχνω τις σήραγγες. - Τι εννοείς;
Το νερό είναι γεμάτο σκουπίδια!
Πού 'ναι οι σήραγγες, μπαμπά;
Προς τα εκεί; Ή εκεί;
Τι κάνεις;
Αυτά που κάνεις κι εσύ.
Τις ίδιες τρέλες που κάνεις κάθε μέρα.
Δεν σ' αρέσει τώρα;
Δεν βλέπω τίποτα.
Μήπως είναι εδώ;
Τι έπαθες;
Γαμώτο.
- Κόπηκα. - Σου το είπα.
Πήγαινέ με σπίτι.
Τι;
Ξέρεις πόσα σκατά είχε εκεί μέσα;
Το ξέρω και σε προειδοποίησα.
Θα μολυνθεί αν δεν το απολυμάνω.
Δεν παθαίνεις τίποτα.
Πάμε εκεί να ελέγξω κάτι.
Βιάσου γιατί θα βρέξει.
Το μόνο που σε νοιάζει
είναι η γαμημένη εμμονή σου με αυτό το παιδί.
Μόλις θάψαμε τη μαμά και μόνο με αυτό ασχολείσαι, γαμώτο.
Δεν καταλαβαίνω, είναι σαν να…
Τσατίστηκες που πέθανε η μαμά και σταμάτησες να ψάχνεις για δυο μέρες;
Λες ότι δεν με νοιάζει που πέθανε η γυναίκα μου;
Γιατί νοιάζεσαι τόσο για εκείνο το παιδί;
Τι; Θες να την εντυπωσιάσεις;
Ποια;
Τη φίλη σου, την Μπέρτα.
Αυτή σου έκανε πλύση εγκεφάλου;
Εμπρός, πες μου. Την ερωτεύτηκες;
Μία γυναίκα αγάπησα. Τη μητέρα σου.
Παρά το ποτό.
Παρά το γεγονός ότι ξαφνικά άρχισε να εκκλησιάζεται κάθε Κυριακή.
Η μητέρα σου δεν ήταν καλά από τότε που έφυγες.
Φυσικά. Τώρα φταίω εγώ, έτσι;
Ξέρεις γιατί έφυγα, μπαμπά;
Γιατί δεν άντεχα άλλο.
Γιατί με πιέζατε να μη σταματήσω την κολύμβηση.
Και ήθελα να ζήσω τη ζωή μου.
Η μητέρα σου σε λάτρευε, Ρουθ.
Ήσουν το φως της ζωής της και ξαφνικά την έπνιξες στο σκοτάδι.
Παραξενεύεσαι που άρχισε να πίνει;
Ίσως άρχισε να πίνει γιατί δεν άντεχε έναν γκρινιάρη γέρο
που παλάβωνε σιγά σιγά από τις γαμημένες συνωμοσίες.
Είναι πολύ δύσκολο να αγαπάς κάποια που σε βλέπει έτσι.
Που δεν σε σέβεται ούτε σ' αγαπάει πια.
Και σε βλέπει σαν έναν άχρηστο παλιόγερο.
Εγώ φταίω και για το ότι πειράχτηκε το μυαλό σου;
Είμαι απόλυτα λογικός όπως ήμουν πάντα.
Αφυπνισμένος.
Ενώ εσύ και οι υπόλοιποι επιλέγετε την άγνοια.
Αγνοώντας τον πόνο των παιδιών και των οικογενειών.
Δεν αντέχω άλλο, μπαμπά. Αρκετά με τη γαμημένη παραφροσύνη σου.
Δεν είμαι τρελός!
Αν ίσχυε αυτή η μάστιγα των εξαφανισμένων παιδιών,
θα τα έγραφαν στα πρωτοσέλιδα, γαμώτο!
Είσαι πολύ αφελής, γλυκιά μου.
Ακόμα να καταλάβεις πώς λειτουργεί ο κόσμος;
Ελπίζω να είσαι αφελής και όχι κάτι χειρότερο.
Θα αρχίσεις να υποπτεύεσαι κι εμένα;
Όλοι είναι ξεπουλημένοι εκτός από σένα.
Έτσι δεν είναι; Όλοι οι άλλοι είναι ηλίθιοι;
Έχεις κοιταχτεί στον καθρέφτη τελευταία;
Έχεις δει πώς κατάντησες;
Δεν είσαι καμιά λαμπρή ιδιοφυΐα που μόνο εσύ ξέρεις την αλήθεια
για να σε ακολουθήσουμε.
Είσαι ένας κωλόγερος κλειδωμένος στη σοφίτα,
ό,τι σκατά κι αν κάνεις εκεί, αυτός είσαι, μπαμπά.
Θες να μάθεις τι κάνω στη σοφίτα, έτσι;
Γι' αυτό προσπάθησες να παραβιάσεις την πόρτα;
Με παρακολουθείς;
- Τέλεια. - Πού πας;
- Θα χαθείς! Ρουθ! - Άσε με!
- Άσε με ήσυχη! - Ρουθ!
Ρουθ.
Ρουθ!
Σταμάτα!
Παράτα με!
Ρουθ!
Έχασες τις αισθήσεις σου, αλλά τώρα είσαι μια χαρά.
Θες λίγες μέρες ανάπαυσης. Μη ζορίσεις τον αστράγαλο.
Ένα παυσίπονο ανά οκτώ ώρες.
Και πίνε τα αφεψήματα του πατέρα σου.
Γνωρίζει πολλά από βότανα.
Αλλά το βασικό είναι η ανάπαυση. Για να επουλωθεί σωστά, εντάξει;
Εντάξει.
Γιατί είναι γεμάτο κωλοκάμερες το σπίτι;
Εμένα κατασκοπεύεις ή κατασκόπευες τη μαμά;
Έλα, μη λες ανοησίες. Γιατί να το κάνω αυτό;
Εγώ λέω ανοησίες;
Τις έβαλα για ασφάλεια.
Επειδή φοβόμουν ότι θα μας επιτεθούν.
Θεέ μου.
Βλέπεις; Γι' αυτό δεν σ' το είπα. Το ήξερα ότι δεν θα με πιστέψεις.
Ποιοι θα μας επιτεθούν, μπαμπά;
Ποιοι; Η φαρμακοβιομηχανία;
Και οι πολιτικοί.
- Η αστυνομία. - Μάλιστα.
Δωροδοκούν τους πάντες, ακόμα και τους υπεράνω υποψίας.
Σκέψου το λίγο.
Εφόσον κάνουν στα παιδιά τέτοιες φρικαλεότητες,
θα είναι αδίστακτοι και με όσους τους ενοχλούν.
Και γνωρίζουν ότι τους ερευνώ.
Πήγα στις εγκαταστάσεις τους και μου ζήτησε ταυτότητα ένας σεκιουριτάς.
Δεν του έδωσα τα στοιχεία μου, αλλά ξέρουν πού μένω.
Τι πήγες να κάνεις εκεί;
Οι σήραγγες οδηγούν στο υπόγειό τους…
Δεν αντέχω άλλο. Δεν μπορώ…
Περιμένεις να σε πάρω στα σοβαρά;
Παιδιά και σήραγγες και κουραφέξαλα.
Δεν το αντέχω!
Δεν ακούς τι σου λέω; Είναι πολύ επικίνδυνοι.
Αυτή που με παρακολουθεί είναι η φίλη σου.
Σε προστατεύει, Ρουθ.
Από τι;
Σε προσέχει για να μη σε πειράξουν.
Αποτελείς στόχο επειδή είσαι κόρη μου.
Οι κάμερες έγραφαν όταν πέθανε η μαμά;
Φυσικά.
Και τι κατέγραψαν;
Τη μαμά να μπαίνει στο μπάνιο.
Μόνο αυτό.
Η πολιτοφυλακή το ξέρει;
Προφανώς, το πρώτο που έκανα ήταν να τους δώσω όλα τα βίντεο.
Αλλά σ' εμένα δεν είπες τίποτα.
Επειδή δεν θα με πίστευες. Γι' αυτό.
- Ευχαριστώ. - Φυσικά.
Έτοιμη να το δείτε;
Σε αυτό το βίντεο ήταν ήδη στο μπάνιο.
Τη μέρα που πέθανε.
Ακριβώς.
Δεν έχει ήχο, όμως.
Προφανώς.
Άρα, δεν ξέρουμε αν η μητέρα μου απάντησε.
Κι αν είναι σκηνοθετημένο;
Αυτό θα σήμαινε ότι ο πατέρας σου χρησιμοποίησε τις κάμερες
σχεδιάζοντας ένα άλλοθι, για να τη δολοφονήσει εν ψυχρώ.
Το πιστεύετε αυτό;
Όχι, αλλά κλειδώθηκε μέσα και μετά έπεσε κάτω;
- Πώς έπεσε; - Λόγω του αλκοόλ.
Ήταν αδύνατον να ήπιε τόσο πολύ.
Εντάξει.
Αυτό είναι από λίγες μέρες πριν.
Μπορεί να σε σοκάρει λίγο.
Προφανώς είχε πιει πολύ και εκείνη τη μέρα.
- Κλείστε το, σας παρακαλώ. - Φυσικά. Λυπάμαι.
Συγγνώμη.
Και δεν θέλω να γίνω αδιάκριτος, αλλά…
Όλα καλά στο σπίτι;
Είμαστε εδώ για ό,τι χρειαστεί.
Εντάξει;
Είσαι με τα καλά σου; Οδήγησες με χτυπημένο πόδι;
Δεν άκουσες τον γιατρό;
Μπορούσες να τρακάρεις.
Θες να χάσω κι εσένα;
Ήθελα να μάθω.
Τι να μάθεις;
Ότι έπινε μέχρι να μείνει αναίσθητη;
Αυτό ήθελες να μάθεις;
Αυτό ήθελα να αποφύγω για να σε προστατέψω.
Δεν χρειαζόταν να δεις τέτοιες εικόνες.
Δεν θέλω να θυμάσαι έτσι τη μητέρα σου.
Συγγνώμη.
Υποσχέσου μου ότι θα ξεκουραστείς. Και μην τα σκέφτεσαι άλλο αυτά.
Κάνε ένα ντους και χαλάρωσε.
Πιες τα βότανα. Θα νιώσεις καλύτερα.
Ρουθ, χρειάζεσαι κάτι;
Είσαι καλά, γλυκιά μου;
Ρουθ, μίλα μου.
Ρουθ;
Είσαι καλά; Τι συμβαίνει;
Ήταν πάρα πολύ περίεργο. Ήμουν μια χαρά, γαμώτο!
Κι ήπια τη μαλακία που μου έφτιαξε και άρχισα να ζαλίζομαι.
- Κατάλαβες; - Κατάλαβα.
Άρχισα να χάνω την ισορροπία μου.
Παραπατούσα σαν τη μάνα μου στα βίντεο.
Και σκέφτηκα ότι ίσως της είχε δώσει κάτι ο μπαμπάς μου.
Κι ο φίλος του ο ιατροδικαστής δεν το έγραψε στην έκθεση.
- Το απέκρυψε. - Περίμενε.
Μισό λεπτό, γιατί δεν καταλαβαίνω τίποτα.
Έχω πιει και λίγο χόρτο.
Στο βίντεο χτυπάει την πόρτα και η μητέρα σου δεν απαντάει…
Αυτό δεν το ξέρουμε.
Αφού δεν έχει ήχο το βίντεο.
Μπορεί να έπαιζε θέατρο.
Χτύπησε την πόρτα, την έσπασε,
είδε ότι ήταν μέσα αναίσθητη και εντελώς αβοήθητη,
και τη σκότωσε εν ψυχρώ.
Ρουθ, ακούς τι λες; Τι είναι αυτά που λες;
Με νάρκωσε. Δεν μπορούσα να σταθώ.
- Μήπως είχες πιει χόρτο ή… - Όχι.
Μήπως πήρες κάτι άλλο;
Τίποτα.
Πήρα μόνο…
Ένα παυσίπονο για το πόδι μου και ό,τι μου έδωσαν στο τμήμα.
Άρα, ίσως σε πείραξαν αυτά.
Γιατί δεν με πιστεύεις;
Τι λέγατε με τον πατέρα μου;
Σας είδα που ψιθυρίζατε.
Ανησυχεί πολύ για σένα. Αυτό είναι όλο.
- Σίγουρα; - Ναι.
Μήπως σου πρόσφερε δουλειά;
Κοίτα, φτάνει.
Ως εδώ, Ρουθ.
Αν νομίζεις ότι θέλει να σε σφάξει ή ότι βλέπεις εξωγήινους,
πάρε κάποιον άλλο, έγινε;
Γιατί εγώ βαρέθηκα να τρέχω όποτε θες να πηδηχτούμε
ή θες χόρτο ή κλειδαρά.
Μάλιστα.
Ώστε σε εκμεταλλεύομαι, δηλαδή;
Και εσύ ό,τι κάνεις, το κάνεις ανιδιοτελώς, Αρόν;
Όχι επειδή ελπίζεις ότι μπορεί να τα ξαναφτιάξουμε;
Δεν ασχολούμαι άλλο.
Ρουθ.
Άνοιξε την πόρτα.
Ρουθ.
Είσαι καλά;
Θες να πάρω τον δρα Βελάσκο;
ΔΟΚΤΩΡ ΒΕΛΑΣΚΟ
ΑΝΤΡΕΣ ΒΕΛΑΣΚΟ ΑΡΑΝΖ
ΑΛΦΟΝΣΟ ΓΚΑΡΣΙΑ ΜΑΡΙΝ
26 ΦΕΒΡΟΥΑΡΙΟΥ 2024
Ο ΑΛΦΟΝΣΟ ΠΑΝΤΑ ΜΑΣ ΚΑΝΕΙ ΝΑ ΧΑΜΟΓΕΛΑΜΕ
ΠΟΛΙΤΟΦΥΛΑΚΗ
Θέλω να μιλήσω στον αρχιφύλακα.
Δεν απαντάει. Θα περιμένετε.
- Δεν μπορώ. Είναι επείγον. - Σταματήστε!
Σταματήστε!
Με συγχωρείτε.
Δεν επιτρέπεται να μπείτε έτσι.
Ρουθ! Τι κάνεις εκεί;
Τι κάνεις;
Συγγνώμη.
Συγγνώμη, μπαμπά.
Θα μου φτιάξεις πάλι ένα αφέψημα, σε παρακαλώ;
Φυσικά.
ΑΓΝΩΣΤΟΣ ΑΡΙΘΜΟΣ
Ο αρχιφύλακας Μπαλεστέρ είμαι. Μου είπαν ότι θέλατε να με δείτε.
Ναι.
Υποθέτω πως είδατε τον πατέρα σας στο γραφείο μου.
Πρέπει να μιλήσουμε.
Γιατί;
Ήρθε να μου πει πως πιστεύει…
ΡΟΥΘ ΑΡΣΕ
…ότι μπορεί να εμπλέκεστε κάπως στον θάνατο της μητέρας σας.
Θεωρεί ότι συνδέεστε με τη φαρμακευτική που άνοιξε εγκαταστάσεις στην περιοχή
και ότι ίσως έχετε συνεργούς.
ΑΡΟΝ ΝΤΙΑΖ ΜΠΟΥΕΝΟ
Έλεγε ότι "δεν υπάρχουν συμπτώσεις".
Ασυναρτησίες μοναχικών ανθρώπων που έχουν πολύ ελεύθερο χρόνο.
Ακούμε συχνά τέτοια τελευταία.
ΤΟΥΣ ΠΛΗΡΩΝΟΥΝ; ΔΙΑΣΥΝΔΕΣΕΙΣ ΣΤΟ ΕΞΩΤΕΡΙΚΟ;
Θέλω να ξέρετε ότι για εμάς,
και για κάθε λογικό άνθρωπο,
η υπόθεση έκλεισε δίχως υπόνοιες για έγκλημα.
Ήταν ατύχημα.
Όλα τα στοιχεία αποδεικνύουν ότι ήταν ξεκάθαρα ατύχημα, ναι.
Γιατί, τότε;
Τι εννοείτε;
Γιατί τα επινόησε όλα αυτά;
Φαντάζομαι γιατί είναι πολύ δύσκολο να αποδεχθείς ότι έχασες
τον άνθρωπο που αγαπάς,
από μια τέτοια κουταμάρα.
Πάντα είναι πιο εύκολο να κατηγορείς τους άλλους.
Δεν είναι εύκολο να διαχειριστείς τόσο πόνο.
Ίσως αυτές οι ιδέες
να κάνουν τον πατέρα σας να νιώθει ξεχωριστός, χρήσιμος.
Αλλά ήθελα να σας προειδοποιήσω, γιατί τα πιστεύει φανατικά όλα αυτά.
Και οι φανατικοί είναι…
οι πιο επικίνδυνοι άνθρωποι.
Να προσέχετε, σας παρακαλώ.
Ευχαριστώ.
Μπαμπά;
Συγγνώμη.
- Μακριά, μην τον πλησιάζεις. - Συγγνώμη.
Θέλω να μιλήσουμε.
Παραλίγο να τον σκοτώσεις, γαμώτο.
Θα σου εξηγήσω. Όλα καλά τώρα.
Μπαμπά.
Δεν βλέπεις ότι σε φοβάται;
Λογικό είναι.
- Γαμώτο, ρε μπαμπά. - Τα χέρια σου.
- Μίλα, αλλά θα σου δέσω τα χέρια. - Τι λες;
Δεν το ρισκάρουμε. Μπορεί να του επιτεθείς ξανά.
Μπαμπά.
Υπάκουσε, γλυκιά μου.
Νόμιζα ότι είχες σχέση με τον θάνατο της μαμάς.
Συγγνώμη, μπαμπά.
Δεν είχα συνειδητοποιήσει… Ειλικρινά, δεν ήθελα να σου κάνω κακό.
Τι θα κάνετε;
Θα καλέσετε την πολιτοφυλακή;
Τι;
- Γαμώτο! - Δεν είναι απαραίτητο αυτό.
Έλα εδώ.
Η κόρη σου αποτελεί πρόβλημα, Μαρτίν.
Δεν ξέρουμε τι είδε στη σοφίτα.
Πρέπει να δράσουμε τώρα.
Πρέπει να μπούμε στις σήραγγες και να σώσουμε τα παιδιά.
Ποιος σκατά ήρθε τώρα;
Ο γιατρός είναι. Θα ήρθε να δει τη Ρουθ.
Πες του να φύγει.
Τι είναι αυτό, μπαμπά;
Η κάρτα του Αρόν είναι;
Μπαμπά! Όχι!
Σε παρακαλώ, μη φεύγεις!
Σκάσε, γαμώτο.
- Μπαμπά! - Μια έκφραση που…
Βοήθεια!
Θα σκάσεις;
- Μπαμπά! - Σκάσε.
…οι Αστούριες με μια όμορφη λέξη που αποτελείται από έναν αριθμό γραμμάτων…
Μήπως είναι "Ίνμα"; Ή όχι;
Ας ηρεμήσουμε λίγο. Εντάξει;
Έλα, χαλάρωσε. Θα την αναλάβω εγώ.
Μια λέξη για κάτι που μυρίζει άσχημα.
Θα σε περιμένω στο αμάξι.
Όχι. Επανάληψη.
Μπαμπά, τι θα κάνεις με την κάρτα του Αρόν;
Η μαμά είχε μάθει τι σχεδίαζες;
Γι' αυτό διέγραψες ό,τι είχε στο κινητό;
Μπήκε στη σοφίτα όπως κι εσύ.
Έμαθε τι θα κάνουμε και την έπιασε υστερία.
Και μετά, ναι, άρχισε να πίνει περισσότερο.
Αλλά δεν πιστεύω ότι ήταν ατύχημα.
Κάποιος τη σκότωσε.
Και πιστεύεις ότι είχα σχέση;
Ξέρω ότι εσύ αποκλείεται να της έκανες κακό.
Αλλά μπορεί να σε χρησιμοποιούν για να εμπλέξουν εμένα,
ώστε να με ξεφορτωθούν.
Στην αρχή δεν το πίστευα, αλλά όλα αυτά…
Ο θάνατος της μητέρας σου μόλις με εντόπισαν στις εγκαταστάσεις τους
δεν μπορεί να 'ναι σύμπτωση.
Η μαμά έπεσε.
Συνέβη κάτι τραγικό και δύσκολο να το αποδεχθούμε,
αλλά πρέπει.
Δεν βοηθά να πλάθουμε ιστορίες.
Εγώ είπα στον γιατρό να έρθει να σε δει.
Θα σε λύσει αυτός.
Μπαμπά.
Μπαμπά!
Γαμώτο.
Βοήθεια!
Βοήθησέ με, σε παρακαλώ!
ΣΥΝΕΧΙΖΟΝΤΑΙ ΟΙ ΕΡΕΥΝΕΣ ΓΙΑ ΤΟΝ ΑΛΕΧΑΝΤΡΟ ΟΥΕΛΒΑ
Στη λίμνη είναι.
Άρον. Άκου, σε παρακαλώ.
Ξέρω ότι τελευταία έχω πει διάφορες ανοησίες.
Το ξέρω. Αλλά αυτό είναι αλήθεια.
Ο πατέρας μου έχει την κάρτα σου και θα μπει στη φαρμακευτική.
Ίσως έχει μπει ήδη και…
Έχει όπλο και εκρηκτικά.
Η γυναίκα που είναι μαζί του ήταν στρατιωτική πυροτεχνουργός.
Πηγαίνουν στο υπόγειο.
Πιστεύουν ότι κρύβουν παιδιά σε μυστικές σήραγγες
και ποιος ξέρει τι άλλο.
Ένας Θεός ξέρει τι σκοπεύουν να κάνουν.
Έρχομαι, εντάξει; Αλλά δεν ξέρω αν θα προλάβω.
Πρέπει να με πιστέψεις, Αρόν.
Σε παρακαλώ.
…και θα μπει με την κάρτα σου.
Ίσως έχει μπει ήδη και…
Έχει όπλο και εκρηκτικά…
Προσοχή.
Περίμενε.
Πάμε.
Πάω εγώ.
Όλα καλά.
Πάμε.
Δεν μπορείτε να μπείτε.
Αφήστε με, είναι μέσα ο πατέρας μου.
Αρόν.
Είσαι καλά;
Από εκεί πίσω θα 'ναι. Ας δοκιμάσουμε τον επόμενο τοίχο.
Μπαμπά.
Ρουθ! Τι κάνεις εδώ; Πήγαινε σπίτι.
Όχι, θα έρθεις μαζί μου.
Δεν μπορώ, γλυκιά μου.
Το παιδί δεν είναι εδώ. Ξέρεις από τι κόπηκα στη λίμνη;
Από το ποδήλατο του Αλεχάντρο.
Είμαι σίγουρη ότι πνίγηκε στη λίμνη.
Θα έλεγες τα πάντα για να με μεταπείσεις.
Όχι, αλήθεια λέω.
Πάμε στην αστυνομία. Θα τον βρουν σίγουρα στη λίμνη.
Και αλήθεια να 'ναι αυτό, δεν είναι μόνο ο Αλεχάντρο.
Είναι και όλα τα άλλα παιδιά.
Όσα έβλαψαν ήδη και όσα θα ακολουθήσουν.
Και θα τα σώσουμε μόνο αν αποκαλύψουμε την αλήθεια.
Σε καταλαβαίνω, πίστεψέ με.
Αλλά δεν χρειάζεται να σώσεις κανένα παιδί.
Δεν χρειάζεται να γίνεις ήρωας ή να αλλάξεις τον κόσμο.
Δεν αρκεί που είσαι ο πατέρας μου;
Και σε χρειάζομαι;
Έλα, πάμε τώρα. Θα ξανάρθουμε με άλλο σχέδιο.
Θα κάνω ό,τι θες. Δεν θα σε παρατήσω.
Θα είμαι δίπλα σου. Σ' το ορκίζομαι, μπαμπά.
Σ' αγαπώ.
- Όχι! Μπαμπά! - Πάμε! Ρουθ!
Τραγική κατάληξη στην υπόθεση του Αλεχάντρο Ουέλβα
μετά από έναν μήνα ερευνών.
Το αγόρι βρέθηκε νεκρό στη λίμνη Κάλντας,
όπου είχε παγιδευτεί ανάμεσα σε μπάζα.
Άλλη μια τραγωδία μετά των θανάτων του Μαρτίν Άρσε και της Μπέρτα Μαρτίνεζ,
οι οποίοι σκοτώθηκαν στις εκρήξεις που προκάλεσαν στη φαρμακευτική Certyx.
Πίστευαν ότι στο υπόγειο θα έβρισκαν σήραγγες
με τον Αλεχάντρο και άλλα αγνοούμενα παιδιά.
Μια θεωρία συνωμοσίας που τελευταία κερδίζει έδαφος…
ΜΑΔΡΙΤΗ
ΜΕΤΑ ΑΠΟ ΕΝΑΝ ΧΡΟΝΟ
Γεια σου.
Είσαι η κόρη του Μαρτίν, σωστά;
Αυτού με τη φαρμακευτική.
Μεταξύ μας, δεν είναι νεκρός. Σωστά;
Τι;
Το σκηνοθέτησε για να συνεχίσει την έρευνα, έτσι;
Για να μην τον κυνηγούν πια.
Δεν θα πω κουβέντα.
Ξέρω ότι η αστυνομία και τα ΜΜΕ είναι όλοι μέσα στο κόλπο.
Πειραματίστηκαν με το αγόρι και μετά το πέταξαν στη λίμνη.
Τι είναι αυτά που λες;
Δεν καταλαβαίνεις ότι λες αηδίες;
Σωστά.
Δεν μπορείς να μιλήσεις, έτσι; Μπορεί να κινδυνεύσεις.
Λογικό.
Αλλά μια μέρα η αλήθεια θα λάμψει.
Ο πατέρας σου θα τα ξεσκεπάσει όλα.
Εμπνέει πάρα πολύ κόσμο.
Να του το μεταφέρεις.
Φοβερό!
ΤΕΡΜΑ ΤΑ ΨΕΜΑΤΑ
ΠΟΙΟΙ ΚΡΥΒΟΝΤΑΙ ΑΠΟ ΠΙΣΩ;
ΣΤΑΜΑΤΗΣΤΕ ΤΟΥΣ ΔΟΛΟΦΟΝΟΥΣ
ΞΥΠΝΗΣΤΕ
ΕΛΕΥΘΕΡΩΣΤΕ ΤΑ ΠΑΙΔΙΑ ΜΑΣ ΤΩΡΑ
ΘΕΛΟΥΜΕ ΤΗΝ ΑΛΗΘΕΙΑ
ΤΕΡΜΑ ΤΑ ΨΕΜΑΤΑ. ΞΥΠΝΗΣΤΕ!
Υποτιτλισμός: Βασίλης Σκοπελίτης